《井陉道中》
明代·苏祐

迢递经恒野，崎岖薄井陉。
晚风吹雨过，山色入云青。
车路愁方轨，旗亭可建瓴。
太行真地险，拟勒北山铭。

作者简介：（1492—1571）明山东濮州人，字允吉，一字舜泽，号谷原。嘉靖五年进士。知吴县，改束鹿，皆有惠政。以广东道御史按宣、大，授计平大同乱军。迁兵部侍郎兼都御史，总督宣、大军务，守边有功。进兵部尚书，坐事削籍归，旋复职，致仕卒。喜为诗，文词骈丽，诗格粗豪奔放。有《逌旃琐语》、《谷原文草》、《谷原集》。